

VLADA REPUBLIKE HRVATSKE

Zagreb, 18. travnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje dr. sc. Marije Alfirev, u vezi s Upravljačkim odborom za ranu intervenciju |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje dr. sc. Marije Alfirev, u vezi s Upravljačkim odborom za

ranu intervenciju - odgovor Vlade

Zastupnica u Hrvatskome saboru, dr. sc. Marija Alfirev postavila je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s Upravljačkim odborom za ranu intervenciju.

Na navedeno zastupničko pitanje Vlada Republike Hrvatske, daje sljedeći odgovor:

U inicijativi za osnivanje Upravljačkog odbora Vlade Republike Hrvatske za ranu intervenciju i stvaranje institucionalnog okvira za pružanje koordiniranih usluga u okviru zdravstvenog, obrazovnog i socijalnog sustava za dobrobit djece u potrebi i za pomoć njihovim roditeljima, sudjeluju Pravobraniteljica za osobe s invaliditetom, Pravobraniteljica za djecu, UNICEF Hrvatska, te Hrvatska udruga za ranu intervenciju u djetinjstvu.

Nastavno na navedeno, nadležna tijela, Ministarstvo zdravstva, Ministarstvo za

demografiju, obitelj, mlade i socijalnu politiku i Ministarstvo znanosti i obrazovanja provode pripremne aktivnosti vezane uz osnivanje povjerenstva te, uzimajući u obzir kompleksnost navedene materije, razmatraju opseg zadaća samog povjerenstva, kao i njegov sastav.

Neke od zadaća tog povjerenstva bile bi davanje prijedloga, mišljenja i smjernica za unaprjeđenje sustava rane intervencije u djetinjstvu i podrške najranjivijim obiteljima s multidisciplinarnim pristupom, utvrđivanje rokova za izradu planiranih aktivnosti i nositelja tih aktivnosti, koordinacija i praćenje provedbe planiranih aktivnosti te unaprjeđenje međusektorskog povezivanja.

Eventualno potrebna dodatna obrazloženja u vezi s pitanjem zastupnice, dat će

prof. dr. sc. Milan Kujundžić, dr. med., ministar zdravstva.

PREDSJEDNIK

mr. sc. Andrej Plenković